CONSILIUL MUNICIPAL ORHEI PROIECT

**D E C I Z I E**

 Nr. \_\_\_\_\_

Din \_\_\_\_\_\_\_\_\_\_20\_\_\_\_

Cu privire la desființarea

construcțiilor nefinalizate

În temeiul art. 14 din Legea Republicii Moldova nr. 436-XVI din 28.12.2006 privind administraţia publică locală, art. 10, 118-126 din Codul administrativ al Republicii Moldova nr. 116 din 19.07.2018, Legea Parlamentului Republicii Moldova nr. 163 din 09.07.2010 „Privind autorizarea executării lucrărilor de construcţie”, art. 11, alin. (2), lit. f) al Legii nr. 29 din 05.04.2018 „Privind delimitarea proprietății publice”, art. 142, lit. d) și e), art. 146, alin. (2) ale Codului Educației al Republicii Moldova nr. 152 din 17.07.2014, avînd în vedere Contractul de comodat nr. 1 din 04.01.2016 încheiat între Consiliul orășenesc Orhei și Instituția Publică Gimnaziul „Doina și Ion Aldea-Teodorovici” din str. Stejarilor, 3, mun. Orhei și examinând Nota informativă prezentată de dl Oleg Maevschi, Arhitect-șef al municipiului Orhei,

CONSILIUL MUNICIPAL ORHEI DECIDE:

1. Se aprobă desființarea construcțiilor nefinalizate cu nr. cadastral 6401105.043.04 și 6401105.043.05, de pe terenul cu nr. cadastral 6401105.043, adiacent IP Gimnaziul „Doina și Ion Aldea-Teodorovici” din str. Stejarilor, 3, mun. Orhei.
2. Autoritatea executivă a Consiliului municipal Orhei:

- va elibera autorizația de desființare pentru construcțiile nefinalizate cu nr. cadastral 6401105.043.04 și 6401105.043.05 conform legislației în vigoare;

- va opera modificările necesare în registrul de inventariere, conform legislației în vigoare;

1. Instituția Publică Gimnaziul „Doina și Ion Aldea-Teodorovici” din str. Stejarilor, 3, mun. Orhei va asigura desființarea construcțiilor cu nr. cadastral 6401105.043.04 și 6401105.043.05 din contul mijloacelor financiare proprii prin intermediul organizațiilor specializate din domeniul construcțiilor.
2. Prezenta decizie intră în vigoare la data includerii acestea în Registrul de stat al actelor locale și poate fi atacată în Judecătoria Orhei în termen de 30 zile de la data comunicării.
3. Controlul asupra executării prezentei decizii revine viceprimarului de ramură al mun. Orhei.

Primar Pavel VEREJANU

Viceprimar Cristina COJOCARI

Viceprimar Anastasia ȚURCAN

Viceprimar Valerian CRISTEA

Specialist (jurist) Grigore MÎRA

Secretarul Consiliului Ala BURACOVSCHI

Autor: Arhitect-șef Oleg MAEVSCHI

Specialist Principal Alina TRUSOVSCAIA

NOTA INFORMATIVĂ

 La proiectul de decizie nr. \_\_\_\_\_\_\_\_\_din \_\_\_\_\_\_\_\_\_\_\_\_\_\_\_\_\_\_\_20\_\_\_\_

**“Cu privire la desființarea construcțiilor nefinalizate cu nr. cadastral 6401105.043.04 și 6401105.043.05, de pe terenul cu nr. cadastral 6401105.043, adiacent IP Gimnaziul „Doina și Ion Aldea-Teodorovici” din str. Stejarilor, 3, mun. Orhei”**

|  |
| --- |
| * + - 1. Denumirea autorului şi, după caz, a participanţilor la elaborarea proiectului -

Arhitect-șef mun. Orhei Oleg Maevschi.  |
|  |
| 2. Condiţiile ce au impus elaborarea proiectului de act normativ şi finalităţile urmărite:Cererea Instituției Publice Gimnaziul „Doina și Ion Aldea-Teodorovici” nr.02/1-7a-17 din 14.01.2020 (se anexează), actul de constatare din 22.01.2020, aprobat de către Viceprimarul mun. Orhei dna Cristina Cojocari (se anexează), precum și Contractul de comodat nr. 1 din 04.01.2016 încheiat între Consiliul orășenesc Orhei și Instituția Publică Gimnaziul „Doina și Ion Aldea-Teodorovici” |
|  |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene: |
|  |
| 4. Principalele prevederi ale proiectului şi evidenţierea elementelor noi: Conform art. 14 a Legii privind administraţia publică locală nr. 436-XVI din 28.12.2006; titl. VII cap. I din Codul administrativ al Republicii Moldova; art. 6 și art. 30 din Legea Parlamentului Republicii Moldova nr. 163 din 9.07.10 „Privind autorizarea executării lucrărilor de construcţie”. |
|  |
| 5. Fundamentarea economico-financiară:Cheltuielile vor fi suportate de beneficiar. |
|  |
| 6. Modul de încorporare a actului în cadrul normativ în vigoare:Conform PUG terenul se află în unitatea teritorială de referinţă UTR-2, subzona C 2 - subzona teritoriul obiectivelor de utilitate publică și alte funcțiuni complementare. |
|  |
| 7. Avizarea şi consultarea publică a proiectului:Proiectul dat este supus dezbaterilor publice, fiind plasat pe pagina web oficială a Primăriei mun.Orhei www.orhei.md la compartimentul *Transparența decizională,* rubrica *Consultări publice,* la data de 06.02.2020. |
|  |
| 8. Constatările expertizei anticorupție – nu este cazul |
|  |
| 9. Constatările expertizei juridice – proiectul de decizie se avizează de specialistul jurist al Primăriei Orhei. |
|  |
| 10. Constatările altor expertize nu au fost efectuate |
|  |

Arhitect-șef Oleg MAEVSCHI